Monika Stauss Joensen er fødd og uppvaksin í Sveis. Í 1982 kom hon til Føroyar, giftist og búsettist í Leirvík. Hon er mamma at fýra børnum. Monika er violinleikari og hevur starvast í musikkskúlanum síðani 1983. Hon hevur spælt konsertir bæði í útlondum og runt um í Føroyum. Hon hevur tvær ferðir givið fløgu út við klassiskum tónleikaperlum saman við klaverleikaranum Birgitte Schnakenburg.